Document ID: 31983L0265

ΟΔΗΓΙΑ ΤΟΥ ΣΥΜΒΟΥΛΙΟΥ της 16ης Μαΐου 1983 για την τροποποίηση της οδηγίας 77/728/ΕΟΚ περί προσεγγίσεως των νομοθετικών, κανονιστικών και διοικητικών διατάξεων των Κρατών μελών, που αφορούν την ταξινόμηση, συσκευασία και επισήμανση των χρωμάτων, βερνικιών, τυπογραφικών μελανών, κολλών και συναφών προϊόντων
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
τη γνώμη της Οικονομικής και Κοινωνικής Επιτροπής (3),
Εκτιμώντας:
ότι κρίθηκε επιθυμητή η αντικατάσταση των ρυθμίσεων που περιλαμβάνονται στις ξεχωριστές οδηγίες για τα παρασκευάσματα, και ιδίως στις οδηγίες 73/173/ΕΟΚ (4), όπως τροποποιήθηκε τελευταία από την οδηγία 80/781/ΕΟΚ (5), και 77/728/ΕΟΚ (6), με μία μόνη οδηγία για όλα τα παρασκευάσματα- ότι επί του παρόντος δεν είναι ακόμα δυνατή η έκδοση παρόμοιας οδηγίας- ότι είναι ανάγκη στο μεταξύ να τροποποιηθεί η οδηγία 77/728/ΕΟΚ-
ότι τα χρώματα, τα βερνίκια, τα τυπογραφικά μελάνια και οι κόλλες που υπόκεινται στις διατάξεις της οδηγίας 77/728/ΕΟΚ περιέχουν συχνά διαλύτες που καλύπτονται από τις διατάξεις της οδηγίας 73/173/ΕΟΚ- ότι κατά την ενσωμάτωση των δύο αυτών οδηγιών στις εθνικές νομοθεσίες ανέκυψαν δυσκολίες σε πολλά Κράτη μέλη, λόγω της χρησιμοποίησης διαφορετικών όρων στα δύο κείμενα για το ίδιο πράγμα- ότι πρέπει κατά συνέπεια να εναρμονιστούν όσο το δυνατόν περισσότερο τα κείμενα καθώς και τα πεδία εφαρμογής των δύο οδηγιών-
ότι σε διάφορα άρθρα της οδηγίας 77/728/ΕΟΚ πρέπει να ληφθούν υπόψη οι τροποποιήσεις που επήλθαν στην οδηγία 67/548/ΕΟΚ του Συμβουλίου της 27ης Ιουνίου 1967 περί προσεγγίσεως των νομοθετικών, κανονιστικών και διοικητικών διατάξεων περί ταξινομήσεως, συσκευασίας και της επισημάνσεως των επικινδύνων ουσιών(7), από την οδηγία 79/831/ΕΟΚ(8), και ιδίως οι εισαγόμενες επικίνδυνες κατηγορίες "λίαν τοξικές" και "εξόχως εύφλεκτες"-
ότι στο άρθρο 3 της οδηγίας 77/728/ΕΟΚ περιλαμβάνονται διατάξεις σχετικές με την ταξινόμηση των παρασκευασμάτων σε διάφορες κατηγορίες ανάλογα με το βαθμό του κινδύνου- ότι η ταξινόμηση των παρασκευασμάτων στις κατηγορίες "τοξικά" και "επιβλαβή" στηρίζεται, μεταξύ άλλων, στην οδηγία 73/173/ΕΟΚ- ότι επειδή η πρώτη μορφή της οδηγίας 73/173/ΕΟΚ δεν αναφέρει τους διαβρωτικούς και ερεθιστικούς διαλύτες, δεν μπορούσε κατά συνέπεια να παράσχει ενδείξεις σχετικά με τις κατηγορίες αυτές-
ότι η επέκταση του πεδίου εφαρμογής της οδηγίας 73/173/ΕΟΚ στους διαβρωτικούς και ερεθιστικούς διαλύτες καθιστά αναγκαία αντίστοιχη τροποποίηση του άρθρου 3 παράγραφος 3 στοιχεία γ) και δ) της οδηγίας 77/728/ΕΟΚ-
ότι το κείμενο της τρίτης περίπτωσης της παραγράφου 3 στοιχείο α) του άρθρου 3 της οδηγίας 77/728/ΕΟΚ παρουσιάζει προβλήματα ερμηνείας και ότι πρέπει συνεπώς να διατυπωθεί με μεγαλύτερη ακρίβεια και να συμπληρωθεί- ότι για τον ίδιο λόγο πρέπει να συμπληρωθεί η τελευταία περίπτωση των στοιχείων β), γ) και δ) της παραγράφου 3 του άρθρου 3 της εν λόγω οδηγίας,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Τα άρθρα 1 έως 11 της οδηγίας 77/728/ΕΟΚ αντικαθίστανται ως εξής:
"Άρθρο 1
1. Η παρούσα οδηγία αφορά:
- την ταξινόμηση,
- τη συσκευασία, και
- την επισήμανση
των παρασκευασμάτων που προορίζονται να χρησιμοποιηθούν ως:
- χρώματα, βερνίκια, τυπογραφικές μελάνες, επιχρίσματα, κόλλες, σφραγιστικές μαστίχες, στόκοι, επιχρίσματα για απόφραξη πόρων, υποστρώματα, διαβρωτικά χρωμάτων, απολιπαντικά, χρώματα ζωγραφικής και αποκολλητικά καλουπιών,
- μέσα προστασίας της επιφάνειας και αστάρια για ξύλο, στο μέτρο που δεν καλύπτονται από άλλες κοινοτικές ρυθμίσεις,
και των επικίνδυνων παρασκευασμάτων που χρησιμοποιούνται για την παρασκευή των προαναφερόμενων προϊόντων.
2. Η παρούσα οδηγία εφαρμόζεται στα παρασκευάσματα που απαριθμούνται στην παράγραφο 1, τα οποία διατίθενται στην αγορά στα Κράτη μέλη και τα οποία, δυνάμει του άρθρου 2 παράγραφος 2 της οδηγίας 67/548/ΕΟΚ και του άρθρου 3 της παρούσας οδηγίας, θεωρούνται επικίνδυνα.
3. Η παρούσα οδηγία εφαρμόζεται ομοίως και στα παρασκευάσματα που απαριθμούνται στο παράρτημα II.
4. Οι ορισμοί του άρθρου 2 της οδηγίας 67/548/ΕΟΚ, εκτός από τους ορισμούς της παραγράφου 1 στοιχεία γ) και δ) και της παραγράφου 2 στοιχείο κ), ισχύουν και για την παρούσα οδηγία.
Άρθρο 2
1. Η παρούσα οδηγία δεν εφαρμόζεται:
α) στις σιδηροδρομικές, οδικές, εσωτερικές πλωτές, θαλάσσιες ή αεροπορικές μεταφορές των επικίνδυνων παρασκευασμάτων-
β) στα παρασκευάσματα που προορίζονται για εξαγωγή προς τρίτες χώρες-
γ) στα παρασκευάσματα υπό διαμετακόμιση που υπόκεινται σε τελωνειακό έλεγχο, εφόσον αυτά δεν υφίστανται επεξεργασία ή μεταποίηση-
δ) στα καλλυντικά, στο μέτρο που καλύπτονται από την οδηγία 76/768/ΕΟΚ του Συμβουλίου της 27ης Ιουλίου 1976 περί προσεγγίσεως των νομοθεσιών των Κρατών μελών των αναφερομένων στα καλλυντικά προϊόντα (1)-
ε) στα προϊόντα που προστίθενται στα είδη διατροφής ανθρώπων και ζώων, στα λιπάσματα και στα παρασιτοκτόνα, στο μέτρο που ισχύουν κοινοτικές οδηγίες σχετικά με την ταξινόμηση, τη συσκευασία και την επισήμανση των παρασκευασμάτων αυτών, εκτός αν οι οδηγίες αυτές αναφέρονται ρητώς στην παρούσα-
στ) στις ουσίες που έχουν μορφή αποβλήτων, και τις οποίες καλύπτει η οδηγία 75/442/ΕΟΚ του Συμβουλίου της 15ης Ιουλίου 1975 περί των στερεών αποβλήτων (2) και η οδηγία 78/319/ΕΟΚ του Συμβουλίου της 20ής Μαρτίου 1978 περί των τοξικών και επικίνδυνων αποβλήτων (3).
2. Τα άρθρα 5 έως 7 της παρούσας οδηγίας δεν εφαρμόζονται στα δοχεία που περιέχουν πεπιεσμένα, υγροποιημένα ή διαλυμένα υπό πίεση αέρια παρασκευάσματα, εκτός από τα αερολύματα, όπως ορίζονται στο άρθρο 2 της οδηγίας 75/324/ΕΟΚ του Συμβουλίου της 20ής Μαΐου 1975 περί προσεγγίσεως των νομοθεσιών των Κρατών μελών, των αναφερομένων στις συσκευές αερολυμάτων (αεροζόλ) (4).
(1) ΕΕ αριθ. L 262 της 27. 9. 1976, σ. 169.
(2) ΕΕ αριθ. L 194 της 25. 7. 1975, σ. 39.
(3) ΕΕ αριθ. L 84 της 31. 3. 1978, σ. 43.
(4) ΕΕ αριθ. L 147 της 9. 6. 1975, σ. 40.
Άρθρο 3
1. Για τα παρασκευάσματα που εμπίπτουν στην παρούσα οδηγία, πρέπει να ληφθεί υπόψη κατά πόσον οι συγκεντρώσεις των επικίνδυνων ουσιών που περιλαμβάνονται στο παράρτημα I της οδηγίας 67/548/ΕΟΚ, είτε συνυπάρχουν ως ξένες προσμίξεις είτε ως πρόσθετα, υπερβαίνουν τα όρια που καθορίζονται στις ακόλουθες παραγράφους.
2. Οι παρακάτω συγκεντρώσεις εκφράζονται σε επί τοις εκατό κατά βάρος και αναφέρονται στο συνολικό βάρος του παρασκευάσματος.
3. α) Θεωρούνται ως τοξικά:
- τα παρασκευάσματα τα οποία περιέχουν διαλύτη ή μίγμα διαλυτών ταξινομημένο ως τοξικό από την οδηγία 73/173/ΕΟΚ- το ποσοστό του κάθε διαλύτη υπολογίζεται ως προς το συνολικό βάρος του παρασκευάσματος, όπως αναφέρεται στην παράγραφο 2, ή
- τα παρασκευάσματα τα οποία περιέχουν τουλάχιστον μία από τις ουσίες που ταξινομούνται ως τοξικές στο παράρτημα I της παρούσας οδηγίας, σε συγκέντρωση που υπερβαίνει την τιμή που αντιστοιχεί στην ταξινόμηση "τοξικό", ή
- τα παρασκευάσματα τα οποία περιέχουν μία ή περισσότερες ουσίες που δεν αναφέρονται ούτε στο παράρτημα I της παρούσας οδηγίας, ούτε στην οδηγία 73/173/ΕΟΚ, αλλά ταξινομούνται ως λίαν τοξικές ή τοξικές στο παράρτημα I της οδηγίας 67/548/ΕΟΚ και των οποίων η συνολική συγκέντρωση ξεπερνά το 1 %. Λαμβάνονται υπόψη στον υπολογισμό της συνολικής συγκέντρωσης μόνον οι ουσίες που η συγκέντρωσή τους ξεπερνά το 0,2 %.
β) Θεωρούνται ως επιβλαβή:
- τα παρασκευάσματα τα οποία περιέχουν διαλύτη ή μίγμα διαλυτών ταξινομημένο ως επιβλαβές στην οδηγία 73/173/ΕΟΚ- το ποσοστό του κάθε διαλύτη υπολογίζεται ως προς το ολικό βάρος του παρασκευάσματος, όπως αναφέρεται στην παράγραφο 2, ή
- τα παρασκευάσματα τα οποία περιέχουν τουλάχιστον μία από τις ουσίες οι οποίες ταξινομούνται ως επιβλαβείς στο παράρτημα I της παρούσας οδηγίας, σε συγκέντρωση που περιλαμβάνεται μεταξύ των οριακών τιμών που αντιστοιχούν στην κατηγορία "επιβλαβής", ή
- τα παρασκευάσματα τα οποία περιέχουν μία ή περισσότερες ουσίες που δεν αναφέρονται ούτε στο παράρτημα I της παρούσας οδηγίας, ούτε στην οδηγία 73/173/ΕΟΚ, αλλά είναι ταξινομημένες ως επιβλαβείς στο παράρτημα I της οδηγίας 67/548/ΕΟΚ και των οποίων η ολική συγκέντρωση υπερβαίνει το 10 %. Λαμβάνονται υπόψη στον υπολογισμό της συνολικής συγκέντρωσης μόνο οι ουσίες που η συγκέντρωσή τους ξεπερνά το 1 %.
γ) Θεωρούνται ως διαβρωτικά:
- τα παρασκευάσματα που περιέχουν διαλύτη ή μίγμα διαλυτών που ταξινομούνται ως διαβρωτικοί από την οδηγία 73/173/ΕΟΚ- το ποσοστό του κάθε διαλύτη υπολογίζεται ως προς το συνολικό βάρος του παρασκευάσματος, όπως αναφέρεται στην παράγραφο 2, ή
- τα παρασκευάσματα τα οποία περιέχουν τουλάχιστον μία από τις ουσίες οι οποίες ταξινομούνται ως διαβρωτικές στο παράρτημα I της παρούσας οδηγίας σε συγκέντρωση που υπερβαίνει την οριακή τιμή που αντιστοιχεί στην κατηγορία "διαβρωτικό", ή
- τα παρασκευάσματα τα οποία περιέχουν μία ή περισσότερες ουσίες που δεν αναφέρονται ούτε στο παράρτημα I της παρούσας οδηγίας, ούτε στην οδηγία 73/173/ΕΟΚ, αλλά οι οποίες έχουν ταξινομηθεί ως διαβρωτικές στο παράρτημα I της οδηγίας 67/548/ΕΟΚ και των οποίων η ολική συγκέντρωση υπερβαίνει το 5 %. Για τον υπολογισμό της ολικής συγκέντρωσης λαμβάνονται υπόψη μόνον οι ουσίες που η συγκέντρωσή τους υπερβαίνει το 1 %.
δ) Θεωρούνται ως ερεθιστικά:
- τα παρασκευάσματα που περιέχουν διαλύτη ή μίγμα διαλυτών που ταξινομούνται ως ερεθιστικοί από την οδηγία 73/173/ΕΟΚ- το ποσοστό του κάθε διαλύτη υπολογίζεται ως προς το συνολικό βάρος του παρασκευάσματος, όπως αναφέρεται στην παράγραφο 2, ή
- τα παρασκευάσματα τα οποία περιέχουν τουλάχιστον μία από τις ουσίες οι οποίες ταξινομούνται ως ερεθιστικές στο παράρτημα I της παρούσας οδηγίας, σε συγκέντρωση που περιλαμβάνεται μεταξύ των οριακών τιμών οι οποίες αντιστοιχούν στην κατηγορία "ερεθιστικές", ή
- τα παρασκευάσματα τα οποία περιέχουν μία ή περισσότερες ουσίες που δεν αναφέρονται ούτε στο παράρτημα I της παρούσας οδηγίας, ούτε στην οδηγία 73/173/ΕΟΚ, αλλά οι οποίες έχουν ταξινομηθεί ως ερεθιστικές στο παράρτημα I της οδηγίας 67/548/ΕΟΚ και των οποίων η ολική συγκέντρωση υπερβαίνει το 5 %. Για τον υπολογισμό της ολικής συγκέντρωσης λαμβάνονται υπόψη μόνο οι ουσίες που η συγκέντρωσή τους υπερβαίνει το 2 %.
ε) Θεωρούνται ως οξειδωτικά:
- τα παρασκευάσματα τα οποία περιέχουν τουλάχιστον μία από τις ουσίες οι οποίες ταξινομούνται ως οξειδωτικές στο παράρτημα I της παρούσας οδηγίας σε συγκέντρωση που υπερβαίνει την αντίστοιχη τιμή της κατηγορίας "οξειδωτικά", ή
- τα παρασκευάσματα τα οποία περιέχουν μία ή περισσότερες ουσίες που δεν αναφέρονται στο παράρτημα I της παρούσας οδηγίας, αλλά οι οποίες έχουν ταξινομηθεί ως οξειδωτικές στο παράρτημα I της οδηγίας 67/548/ΕΟΚ και των οποίων η ολική συγκέντρωση υπερβαίνει το 25 %.
στ) Θεωρούνται ως εξόχως εύφλεκτα:
τα υγρά παρασκευάσματα που το σημείο ανάφλεξής τους, που προσδιορίζεται σύμφωνα με μία από τις μεθόδους δοκιμής του παραρτήματος V μέρος Α της οδηγίας 67/548/ΕΟΚ, είναι χαμηλότερο από 0 oC και το σημείο βρασμού τους χαμηλότερο ή ίσο με 35 oC.
ζ) Θεωρούνται ως λίαν εύφλεκτα:
τα υγρά παρασκευάσματα που το σημείο ανάφλεξής τους, που προσδιορίζεται σύμφωνα με μία από τις μεθόδους δοκιμής του παραρτήματος V μέρος Α της οδηγίας 67/548/ΕΟΚ, είναι χαμηλότερο από 21 oC.
η) Θεωρούνται ως εύφλεκτα:
τα υγρά παρασκευάσματα που το σημείο ανάφλεξής τους, που προσδιορίζεται σύμφωνα με μία από τις μεθόδους δοκιμής του παραρτήματος V μέρος Α της οδηγίας 67/548/ΕΟΚ, είναι ίσο ή υψηλότερο από 21 oC και χαμηλότερο ή ίσο με 55 oC.
4. Για τα παρασκευάσματα που παρουσιάζονται με μορφή αεροζόλ, εφαρμόζονται οι διατάξεις που αφορούν τα κριτήρια αναφλεξιμότητας που περιέχονται στα σημεία 1.8 και 2.2 στοιχείο γ) του παραρτήματος της οδηγίας 75/324/ΕΟΚ.
Άρθρο 4
Τα Κράτη μέλη λαμβάνουν όλα τα αναγκαία μέτρα ώστε να μη μπορούν να διατεθούν στην αγορά τα παρασκευάσματα που αναφέρονται στο άρθρο 1, παρά μόνο αν ανταποκρίνονται στις διατάξεις της παρούσας οδηγίας και των παραρτημάτων της.
Άρθρο 5
Τα Κράτη μέλη λαμβάνουν όλα τα αναγκαία μέτρα ώστε να μη μπορούν να διατεθούν στην αγορά τα επικίνδυνα παρασκευάσματα (χρώματα, βερνίκια, τυπογραφικά μελάνια, κόλλες και συναφή προϊόντα), παρά μόνο αν οι συσκευασίες τους και τα πώματά τους ανταποκρίνονται στους όρους του άρθρου 15 της οδηγίας 67/548/ΕΟΚ.
Άρθρο 6
1. Τα Κράτη μέλη λαμβάνουν όλα τα αναγκαία μέτρα ώστε να μη μπορούν να διατεθούν στην αγορά τα παρασκευάσματα που αναφέρονται στο άρθρο 1, παρά μόνον αν οι συσκευασίες τους πληρούν τους ακόλουθους όρους σε ό,τι αφορά την επισήμανση.
2. Κάθε συσκευασία παρασκευάσματος που θεωρείται ως επικίνδυνο σύμφωνα με το άρθρο 3 πρέπει να φέρει κατά τρόπο ανεξίτηλο και ευανάγνωστο, τις επόμενες ενδείξεις:
α) την εμπορική ονομασία ή το ειδικό όνομα του παρασκευάσματος-
β) τη χημική ονομασία του (των) λίαν τοξικού (ών), επιβλαβούς (ών) και/ή διαβρωτικού (ών) συστατικού (ών) του παρασκευάσματος αν η συγκέντρωσή του (ς) υπερβαίνει τα χαμηλότερα όρια που αναφέρονται στο άρθρο 3,
την ονομασία των ερεθιστικών συστατικών αν η συγκέντρωσή τους υπερβαίνει τα χαμηλότερα όρια που αναφέρονται στο άρθρο 3 και αν το παρασκεύασμα δεν περιέχει επί πλέον συστατικά λίαν τοξικά, τοξικά, επιβλαβή ή διαβρωτικά,
τη χημική ονομασία του λίαν τοξικού ή τοξικού διαλύτη (διαλυτών) που η συγκέντρωσή τους είναι μεγαλύτερη από 0,2 % και τη χημική ονομασία των επιβλαβών, διαβρωτικών ή ερεθιστικών διαλυτών σύμφωνα με το άρθρο 5 παράγραφος 2 στοιχείο β) της οδηγίας 73/173/ΕΟΚ, το ποσοστό του κάθε διαλύτη υπολογίζεται ως προς το συνολικό βάρος του παρασκευάσματος,
το χημικό όνομα πρέπει να αναγράφεται ως μία από τις ονομασίες του καταλόγου του παραρτήματος I της οδηγίας 67/548/ΕΟΚ,
η αναγραφή της χημικής ονομασίας του (των) συστατικού (ων) που αναφέρονται στα προηγούμενα εδάφια δεν είναι απαραίτητα αν το παρασκεύασμα έχει χαρακτηρισθεί ως εξόχως εύφλεκτο, λίαν εύφλεκτο ή εύφλεκτο-
γ) το όνομα και τη διεύθυνση του παρασκευαστή ή κάθε άλλου προσώπου το οποίο διαθέτει το παρασκεύασμα αυτό στην αγορά-
δ) τα σύμβολα, στο μέτρο που προβλέπονται από την παρούσα οδηγία, και οι ενδείξεις των κινδύνων που παρουσιάζει το παρασκεύασμα σύμφωνα με το άρθρο 16 παράγραφος 2 στοιχείο γ) της οδηγίας 67/548/ΕΟΚ, σε συνδυασμό με το παράρτημα V της ίδιας οδηγίας, και, για τα παρασκευάσματα που διατίθενται υπό μορφή αεροζόλ, σύμφωνα με τα σημεία 1.8 και 2.2 στοιχείο γ) του παραρτήματος της οδηγίας 75/324/ΕΟΚ, όσον αφορά τον κίνδυνο αναφλεξιμότητας-
ε) την ή τις τυποποιημένες φράσεις για τους ειδικούς κινδύνους που συνεπάγεται η χρήση του παρασκευάσματος-
στ) την ή τις τυποποιημένες φράσεις για τις προφυλάξεις που απαιτεί η χρήση του παρασκευάσματος.
3. Οι ενδείξεις σχετικά με τους ειδικούς κινδύνους πρέπει να είναι σύμφωνες με τις ενδείξεις του παραρτήματος III της οδηγίας 67/548/ΕΟΚ και πρέπει να παρέχονται από τον κατασκευαστή ή οποιοδήποτε άλλο πρόσωπο διαθέτει το παρασκεύασμα αυτό στην αγορά, ή, προκειμένου για παρασκευάσματα για τα οποία απαιτείται έγκριση, από την αρμόδια αρχή. Όταν το παρασκεύασμα ανήκει σε πολλές κατηγορίες, ανάλογα με το βαθμό του κινδύνου που περιέχει, οι ενδείξεις αυτές πρέπει να καλύπτουν όλους τους κυριότερους κινδύνους που παρουσιάζει το παρασκεύασμα. Δεν είναι απαραίτητο να αναγράφονται περισσότερες από τέσσερις τυποποιημένες φράσεις.
4. Οι ενδείξεις σχετικά με τις αναγκαίες προφυλάξεις πρέπει να είναι σύμφωνες με τις ενδείξεις του παραρτήματος IV της οδηγίας 67/548/ΕΟΚ και πρέπει να παρέχονται από τον κατασκευαστή ή οποιοδήποτε άλλο πρόσωπο διαθέτει το παρασκεύασμα στην αγορά, ή, προκειμένου για παρασκευάσματα για τα οποία απαιτείται έγκριση, από την αρμόδια αρχή. Δεν είναι απαραίτητο να αναγράφονται περισσότερες από τέσσερις τυποποιημένες φράσεις.
5. Η συσκευασία συνοδεύεται από οδηγίες για τις προφυλάξεις που απαιτεί η χρήση του παρασκευάσματος, εφόσον είναι πρακτικώς αδύνατο να αναγραφούν οι οδηγίες αυτές στην ετικέτα ή στην ίδια τη συσκευασία.
6. Για τα ερεθιστικά, λίαν εύφλεκτα, εύφλεκτα και οξειδωτικά παρασκευάσματα, δεν είναι απαραίτητη η αναγραφή των ειδικών κινδύνων και των αναγκαίων προφυλάξεων, αν το περιεχόμενο της συσκευασίας δεν ξεπερνά τα 125 ml. Το ίδιο ισχύει για τα επιβλαβή παρασκευάσματα του ιδίου όγκου, που δεν πουλιούνται λιανικά στο ευρύ κοινό. Το όριο αυτό δεν ισχύει για τα παρασκευάσματα που απαριθμούνται στο παράρτημα II, εκτός αν υπάρχουν αντίθετες διατάξεις.
Για τα παρασκευάσματα που περιέχουν ουσίες που απαριθμούνται στο παράρτημα II, πρέπει να αναφέρονται επιπλέον οι σχετικές ειδικές ενδείξεις.
Για τα παρασκευάσματα που προορίζονται για εκνέφωση (spray), πρέπει να παρατίθενται οι οδηγίες για προφύλαξη, που απαιτούνται για το σκοπό αυτό.
7. Όταν προβλέπονται περισσότερα από ένα σύμβολα κινδύνων για ένα παρασκεύασμα:
- η υποχρέωση αναγραφής του συμβόλου "T" καθιστά προαιρετικά τα σύμβολα "X" και "C", εκτός αν το παράρτημα I περιλαμβάνει αντίθετη διάταξη,
- η υποχρέωση αναγραφής του συμβόλου "C" καθιστά προαιρετικό το σύμβολο "X",
- η υποχρέωση αναγραφής του συμβόλου "E" καθιστά προαιρετικά τα σύμβολα "F" και "O".
8. Αν ένα παρασκεύασμα έχει χαρακτηρισθεί και ως επιβλαβές και ως ερεθιστικό, πρέπει να επισημαίνεται στην ετικέτα ως επιβλαβές, και ο διπλός του χαρακτηρισμός ως επιβλαβούς και ερεθιστικού πρέπει να αναγράφεται με τις κατάλληλες τυποποιημένες φράσεις για το βαθμό κινδύνου που περιέχει σύμφωνα με το παράρτημα III της οδηγίας 67/548/ΕΟΚ.
9. Ενδείξεις όπως "ατοξικό", "αβλαβές" ή οποιεσδήποτε άλλες ανάλογες δεν πρέπει να αναγράφονται στην ετικέτα ή στη συσκευασία των παρασκευασμάτων που εμπίπτουν στην παρούσα οδηγία.
Άρθρο 7
1. Όταν μια ετικέτα περιέχει τις ενδείξεις που επιβάλλονται με το άρθρο 6, η ετικέτα πρέπει να είναι στέρεα κολλημένη σε μια ή περισσότερες όψεις της συσκευασίας, ούτως ώστε οι ενδείξεις να μπορούν να διαβάζονται οριζόντια όταν η συσκευασία τοποθετείται κανονικώς. Οι διαστάσεις της ετικέτας πρέπει να ανταποκρίνονται στα ακόλουθα μεγέθη:
Χωρητικότητα της συσκευασίας:
Επιθυμητές διαστάσεις (σε χιλιοστόμετρα)
- μικρότερη ή ίση με 3 λίτρα:
τουλάχιστον 52 x 74-
- μεγαλύτερη από 3 λίτρα και μικρότερη ή ίση με 50 λίτρα:
τουλάχιστον 74 x 105-
- μεγαλύτερη από 50 λίτρα και μικρότερη ή ίση με 500 λίτρα:
τουλάχιστον 105 x 148-
- μεγαλύτερη από 500 λίτρα:
τουλάχιστον 148 x 210.
Κάθε σύμβολο πρέπει να καλύπτει τουλάχιστον το ένα δέκατο της επιφάνειας της ετικέτας, χωρίς εν τούτοις να είναι μικρότερο από ένα τετραγωνικό εκατοστό. Η ετικέτα πρέπει να είναι κολλημένη σε όλη της την επιφάνεια, στην συσκευασία που περιέχει απ' ευθείας το παρασκεύασμα.
Στις ετικέτες με αυτά τα μεγέθη πρέπει να αναγράφονται αποκλειστικά και μόνο οι πληροφορίες που απαιτεί η παρούσα οδηγία και, ενδεχομένως, συμπληρωματικές ενδείξεις υγιεινής και ασφάλειας.
2. Δεν απαιτείται ετικέτα όταν η συσκευασία η ίδια φέρει τις ενδείξεις κατά τρόπο εμφανή και σύμφωνο με τους όρους που προβλέπονται στην παράγραφο 1.
3. Το χρώμα και η εμφάνιση της ετικέτας - και της συσκευασίας, στην περίπτωση που προβλέπεται από την παράγραφο 2 - πρέπει να είναι τέτοια, ώστε το σύμβολο κινδύνου και το φόντο του να διακρίνονται σε αυτό ευκρινώς.
4. Τα Κράτη μέλη, για τη διάθεση στην αγορά επικίνδυνων παρασκευασμάτων στο έδαφός τους, δύνανται να επιβάλλουν τη χρήση της ή των επισήμων γλωσσών για τη σύνταξη του κειμένου της επισήμανσης.
5. Οι απαιτήσεις για την επισήμανση της παρούσας οδηγίας θεωρούνται ότι πληρούνται:
α) αν μια εξωτερική συσκευασία που περιέχει μία ή περισσότερες εσωτερικές συσκευασίες φέρει επισήμανση σύμφωνη με τους διεθνείς κανόνες για τη μεταφορά των επικίνδυνων ουσιών και όταν η (οι) εσωτερική (ές) συσκευασία (ες) είναι εφοδιασμένη (ες) με επισήμανση σύμφωνα με την παρούσα οδηγία-
β) αν μία και μόνη συσκευασία φέρει επισήμανση σύμφωνη με τους διεθνείς κανονισμούς για τη μεταφορά των επικίνδυνων ουσιών, καθώς και με το άρθρο 6 παράγραφος 2 στοιχεία α), β), γ), ε) και στ).
Για τις επικίνδυνες ουσίες οι οποίες δεν εγκαταλείπουν το έδαφος Κράτους μέλους, μπορεί να επιτραπεί επισήμανση σύμφωνη με την εθνική νομοθεσία, αντί για επισήμανση σύμφωνη με τους διεθνείς κανόνες για τη μεταφορά των επικίνδυνων ουσιών.
Άρθρο 8
1. Τα Κράτη μέλη μπορούν να αποδεχθούν:
α) στις συσκευασίες των οποίων οι πολύ περιορισμένες διαστάσεις ή το απρόσφορο σχήμα δεν επιτρέπουν επισήμανση σύμφωνη με το άρθρο 7 παράγραφοι 1 και 2, να πραγματοποιείται η επισήμανση που ορίζεται από το άρθρο 6 με άλλο κατάλληλο τρόπο-
β) να επισημαίνονται με άλλο τρόπο, κατά παρέκκλιση των άρθρων 6 και 7, οι συσκευασίες των παρασκευασμάτων, εξαιρέσει των λίαν τοξικών και τοξικών παρασκευασμάτων, όταν αυτές οι συσκευασίες περιέχουν περιορισμένες ποσότητες που δεν παρουσιάζουν κίνδυνο για τα πρόσωπα τα οποία χειρίζονται τα παρασκευάσματα και για τους τρίτους.
2. Αν ένα Κράτος μέλος κάνει χρήση των διευκολύνσεων που προβλέπονται στην παράγραφο 1, ενημερώνει αμέσως την Επιτροπή σχετικά.
Άρθρο 9
Τα Κράτη μέλη δεν μπορούν να απαγορεύσουν, να περιορίσουν ή εμποδίσουν για λόγους ταξινόμησης, συσκευασίας ή επισήμανσης κατά την έννοια της παρούσας οδηγίας, τη διάθεση στην αγορά των επικίνδυνων παρασκευασμάτων, όταν αυτά πληρούν τις διατάξεις της παρούσας οδηγίας και των παραρτημάτων της.
Άρθρο 10
1. Αν ένα Κράτος μέλος διαπιστώσει, βάσει εμπεριστατωμένης αιτιολογίας, ότι ένα επικίνδυνο παρασκεύασμα, αν και σύμφωνο με τις προδιαγραφές της παρούσας οδηγίας, παρουσιάζει κίνδυνο για την ασφάλεια ή την υγεία, μπορεί να απαγορεύσει προσωρινά ή να υποβάλει σε ιδιαίτερους όρους εντός του εδάφους του τη διάθεση στην αγορά του παρασκευάσματος. Ενημερώνει αμέσως σχετικά την Επιτροπή και τα άλλα Κράτη μέλη, εξηγώντας τους λόγους που αιτιολογούν την απόφασή του.
2. Η Επιτροπή προβαίνει, μέσα σε προθεσμία έξι εβδομάδων, σε διαβουλεύσεις με τα ενδιαφερόμενα Κράτη μέλη, κατόπιν διατυπώνει χωρίς καθυστέρηση τη γνώμη της και λαμβάνει τα κατάλληλα μέτρα.
3. Αν η Επιτροπή έχει τη γνώμη ότι είναι αναγκαίες τεχνικές προσαρμογές στην παρούσα οδηγία, οι προσαρμογές αυτές θεσπίζονται είτε από την Επιτροπή, είτε από το Συμβούλιο, σύμφωνα με τη διαδικασία που προβλέπεται στο άρθρο 21 της οδηγίας 67/548/ΕΟΚ. Στην περίπτωση αυτή το Κράτος μέλος το οποίο έχει θεσπίσει μέτρα διασφάλισης μπορεί να τα διατηρήσει μέχρι να τεθούν σε ισχύ οι προσαρμογές αυτές.
Άρθρο 11
Οι αναγκαίες τροποποιήσεις για να προσαρμοσθούν τα παραρτήματα της παρούσας οδηγίας στην τεχνική πρόοδο θεσπίζονται σύμφωνα προς τη διαδικασία του άρθρου 21 της οδηγίας 67/548/ΕΟΚ.
Οι μέθοδοι ανάλυσης θεσπίζονται επίσης με την ίδια διαδικασία."
Άρθρο 2
1. Τα Κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την παρούσα οδηγία μέσα σε δώδεκα μήνες από την κοινοποίησή της και ενημερώνουν αμέσως σχετικά την Επιτροπή (9).
2. Τα Κράτη μέλη γνωστοποιούν στην Επιτροπή το κείμενο των διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.
Άρθρο 3
Η παρούσα οδηγία απευθύνεται στα Κράτη μέλη.
Έγινε στις Βρυξέλλες, στις 16 Μαΐου 1983.

Labels: 3
1
15